stanford-oval/wikipedia huggingface dataset:
Atatürkin olympiastadion
Aiheesta muualla

Kuvia tai muita tiedostoja aiheesta Atatürkin olympiastadion Wikimedia Commonsissa
Virallinen sivusto (turkiksi, englanniksi, saksaksi)
Mestarien liigan loppuottelun järjestäneet stadionit
1993  Olympiastadion (München) | 1994  Olympiako Stadio (Ateena) | 1995  Ernst Happel (Wien) | 1996  Stadio Olimpico (Rooma) | 1997  Olympiastadion (München) | 1998  ArenA (Amsterdam) | 1999  Camp Nou (Barcelona) | 2000  Stade de France (Pariisi) | 2001  San Siro (Milano) | 2002  Hampden Park (Glasgow) | 2003  Old Trafford (Manchester) | 2004  Arena AufSchalke (Gelsenkirchen) | 2005  Atatürk Olimpiyat (Istanbul) | 2006  Stade de France (Pariisi) | 2007  Olympiako Stadio (Ateena) | 2008  Lužniki (Moskova) | 2009  Stadio Olimpico (Rooma) | 2010  Santiago Bernabéu (Madrid) | 2011  Wembley (Lontoo) | 2012  Allianz Arena (München) | 2013  Wembley (Lontoo) | 2014  Estádio da Luz (Lissabon) | 2015  Olympiastadion (Berliini)  |  2016 
San Siro (Milano) | 2017  Millennium Stadium (Cardiff) | 2018  Kiovan olympiastadion (Kiova) | 2019  Wanda Metropolitano (Madrid) | 2020  Estádio da Luz (Lissabon)
Atte Kyrölä

Atte Kyrölä (s. 26. heinäkuuta 1988) on suomalainen lentopalloilija.
Kyrölän ensimmäinen kausi SM-liigassa oli vuonna 2006. SM-liigadebyyttinsä jo 17-vuotiaana tehnyt Kyrölä on yksi ikäluokkansa lahjakkaimmista lentopalloilijoista. Perttelin Peikkojen kasvatilla on mittaa 192 senttiä ja painoa 86 kiloa. Kyrölä voitti heti ensimmäisellä kaudellaan SM-liigassa hopeaa. Kyrölä pelasi samalla Piivolleyssa pelatessaan Vihdin lentopallon riveissä Lentopallon 1-sarjaa lainasopimuksella. Kaudella 2008 Kyrölä voitti Suomen Cupin hopeaa Piivolleyn riveissä. Kyrölä tunnetaan erittäin kovasta aloitussyötöstään.
Joukkueet

2004–2005 Perttelin Peikot (1-sarja)
2005–2006 Piivolley (sm-liiga)/Perttelin Peikot (1-sarja)
2006–2008 Piivolley/ViLePa (1-sarja)
2008–2009 Pateri
2009–2010 Saimaa Volley
2010–2013 MuurLe
2013–2017 KyKy (1-sarja)
2017– Vantaa Ducks
Aukusti Koivisto (kansanedustaja)

Aukusti Koivisto. ent. Leppämäki, (6. kesäkuuta 1884 Seinäjoki – 23. marraskuuta 1956 Kemi) oli suomalainen poliitikko, ammatiltaan veturinkuljettaja. Hän oli Suomen Sosialistisesta Työväenpuolueesta valittu kansanedustaja Oulun läänin pohjoisesta vaalipiiristä vuosina 1922–1923.
Koivisto oli veturityömies ja veturinkuljettaja Valtionrautateillä Seinäjoella, Oulussa ja Kemissä 1901–1922, Kemin osuuskaupan varastomies, veturinkuljettaja Elisenvaaran varikolla Hiitolassa 1937–1940, veturinkuljettaja Kemissä 1940–1951.
Hän oli Kemin maalaiskunnan kunnanvaltuustossa.
Koivisto vangittiin poliittisista syistä 1923.
Asylykül

| Asylykül |
| --- | --- |

Valtiot:  Venäjä
Paikkakunta:  Baškortostan
Koordinaatit:  54°18′46″N, 54°34′38″E
Mittaustietoja
Pinnankorkeus:  221 m
Pinta-ala:  23,5 km²
 fiAsylykül 
Asylykül on Uralvuoriston eteläpäässä sijaitsevan Baškortostanin suurin järvi niin pinta-alaltaan kuin vesimäärältäänkin. Asylykülin pinta-ala on 23,5 neliökilometriä, ja järvessä on noin 0,119 miljoonaa kuutiometriä vettä.[lähde? ] Asylykül sijaitsee Djoma-joen vesistöalueella.
Eläimistö ja kasvillisuus

Järven ympäristössä elää lukuisia eläinlajeja, ja myös ympäröivä kasvillisuus on runsas ja monipuolinen. Puulajeista mainittakoon lehmus, tammi ja koivu. Järvi ja sen ympäristö tarjoavat asuinalueen monille lintulajeille, kuten esimerkiksi sorsille, joutsenille ja hanhille. Järvessä eläviä kalalajeja ovat muun muassa särki, hauki, made, karppi, suutari ja siika.
Kansallispuiston perustaminen

Baškirian tasavallan hallitus antoi päätöksen Asylykülin kansallispuiston perustamisesta 19. tammikuuta 1993.
Asylum Records

|  |
| --- | --- |

Infobox OKVirheellinen NIMI-arvo: 
Asylum Records on yhdysvaltalainen levy-yhtiö, jonka omistaa nykyään Warner Music Group. Sen perustivat David Geffen ja Elliot Roberts vuonna 1971, ja se julkaisi lähinnä folk- ja rockmusiikkia. Warner Communications osti Asylumin vuonna 1972, jolloin se liitettiin Elektra Recordsiin ja uuden yhtiön nimeksi tuli Elektra/Asylum Records. 80-luvun puolivälissä yhtiöstä alettiin käyttää epävirallisesti nimeä Elektra Records ja vuonna 1989 se nimettiin Elektra Entertainmentiksi, Asylumin toimiessa sen alamerkkinä.
Vuonna 1992 Asylumin muutettiin country-yhtiöksi, mutta vuosikymmenen lopussa yhtiö kuitenkin lakkautettiin. Curb Recordsin Mike Curb elvytti Asylumin Nashvillen osaston vuonna 2003, ja siitä tuli Asylum-Curb. Mm. LeAnn Rimes ja Hank Williams, Jr. levyttävät sille.
Vuonna 2004 Asylum herätettiin uudelleen henkin hip-hop-yhtiönä, joka toimii Warner Music Groupin alaisuudessa.
Asylumille levyttäneitä artisteja ja yhtyeitä

Tähdellä (*) merkityt eivät enää yhtiössä
9th Wonder (It's A Wonderful World/Asylum Records)
Alesha Dixon
Bun B (Rap-A-Lot/Asylum)
Jackson Browne*
Lindsey Buckingham*
Tim Buckley*
The Byrds*
Cam'Ron (Diplomat/Asylum)
Gene Clark*
Bob Dylan*
Eagles*
John Fogerty*
Nelly Furtado (Geffen/Asylum/Elektra/WSM)
Geto Boys (Rap-A-Lot/Asylum)
Steve Goodman*
Gucci Mane (So Icey/Asylum/Atlantic/Warner Bros.)
John Hall*
Jan Hammer*
Emmylou Harris*
Joni Mitchell*
Pimp C* (Rap-A-Lot/Asylum)
LeAnn Rimes (Asylum-Curb)
Linda Ronstadt*
Sevendust
Teairra Mari
Tom Waits*
Clay Walker (Asylum-Curb)
Paul Wall (Swishahouse/Asylum)
Joe Walsh*
Hank Williams, Jr. (Asylum-Curb)
Yukmouth*
Warren Zevon*
Aiheesta muualla

Viralliset sivut
Griffin Reinhart

| Griffin Reinhart |
| --- | --- |

Henkilötiedot
Syntynyt: 24. tammikuuta 1994 (ikä 30) West Vancouver, BC
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  98 kg
Seura
Seura:  Kunlun Red Star
Sarja:  KHL
Pelaajaura
Pääsarjaura:  2014–2022
Aik. seurat:  Bridgeport Sound Tigers (AHL)   New York Islanders (NHL)   Edmonton Oilers (NHL)   Bakersfield Condors (AHL)  Chicago Wolves (AHL)
NHL-varaus:  4. varaus, 2012 New York Islanders
Griffin Reinhart (s. 24. tammikuuta 1994 West Vancouver, Brittiläinen Kolumbia, Kanada) on uransa lopettanut kanadalainen jääkiekkopuolustaja. Melko isokokoisen ja vahvan kahden suunnan puolustajan vahvuudet ovat tasapainoisessa puolustuspelissä, fyysisyydessä, kovassa laukauksessa, luistelussa ja avaussyötössä. New York Islanders varasi hänet vuorolla neljä NHL:n varaustilaisuuden 2012 ensimmäisellä kierroksella. Islandersissa Reinhard pelasi kaudella 2014–2015 kahdeksan ottelua, joissa sai yhden syöttöpisteen. Kesällä 2015 hän siirtyi vaihtokaupassa Oilersiin.
Griffin Reinhartin isä on 11 kautta NHL:ssä pelannut puolustaja Paul Reinhart.
GIMP

| GIMP |
| --- | --- |

 GIMP 2.10
Luoja:  Spencer Kimball Peter Mattis
Kehittäjä:  The GIMP Team
Kehityshistoria
Ensijulkaisu:  tammikuussa 1996
Vakaa versio:  2.10.38 (5. toukokuuta 2024)
Kehitysversio:  2.99.18 (21. helmikuuta 2024)
Kehitystilanne:  aktiivinen
Tiedot
Ohjelmistotyyppi:  kuvankäsittelyohjelma
Käyttökielet:  75, myös suomi
Alusta:  alustariippumaton
Ohjelmointikielet:  C, GTK+
Lisenssi:  LGPLv3, GPLv3
Aiheesta muualla
Verkkosivusto
Versiohallinta
GIMP (akronyymi sanoista GNU Image Manipulation Program) on avoimeen lähdekoodiin perustuva monipuolinen kuvankäsittelyohjelma, joka on tarkoitettu rasterikuvien muokkaamiseen. Ohjelma toimii useissa käyttöjärjestelmissä, kuten Unixeissa, Linuxissa, Windowsissa ja macOS:ssä.
Historia

Kalifornian yliopiston opiskelijat Spencer Kimball ja Peter Mattis aloittivat projektin 1995 Berkeleyssä. Kuukausien työn tuloksena he julkaisivat ensimmäisen jo täysin toimivan version 0.54 tammikuussa 1996. Ohjelman nimi GIMP tuli alun perin sanoista General Image Manipulation Program, yleiskuvankäsittelyohjelma, mutta myöhemmin sen nimeksi muutettiin GNU Image Manipulation Program. Valmistuttuaan 1997 Kimball ja Mattis lähtivät projektista, ja projektin johtoon nousi vähäksi aikaa Federico Mena Quintero. Uutta vapaaehtoista kehittäjäyhteisöä auttoi syntymään 1997 perustettu IRC-kanava #gimp. GIMPiä varten kehitetty käyttöliittymäkirjasto GTK levisi odottamatta laajemmallekin, kun GNOME-projekti otti sen käyttöönsä. GNOME-työpöytää voidaan näin pitää epäsuorasti GIMPin sivutuotteena.
Yleiskatsaus

Ohjelmaa voi käyttää digitaaligrafiikan ja valokuvien käsittelyyn. Tavallisimmat käyttötavat ovat grafiikan ja logojen luominen, kuvakoon muuttaminen, värien vaihtaminen, kuvien yhdistäminen tasojen avulla, kuvanparannus sekä kuvaformaattien väliset muunnokset. GIMPin avulla voidaan luoda myös yksinkertaisia animoituja kuvia.
GIMP on todennäköisesti ensimmäinen loppukäyttäjille suunnattu suurikokoinen sovellus, joka luotiin vapaan lähdekoodin periaatteella. Aikaisemmat avoimella lähdekoodilla julkaistut ohjelmat olivat ohjelmoijille tarkoitettuja (kuten GCC ja Linux-ydin). GIMP osoitti, että avoimella lähdekoodilla voi luoda ohjelmia, joita tavalliset ihmiset voivat käyttää luovasti. Tämä tasoitti myöhemmin tietä KDE:n, GNOMEn, Mozillan ja OpenOfficen kaltaisille sovelluksille.
Ominaisuudet > Siveltimet, värit ja maalaustyökalut

Siveltimiä on valmiiksi 48, ja niitä voi luoda itse lisää.
Siveltimiä voi käyttää terävinä, pehmeinä tai pyyhkimistilassa, niiden läpinäkyvyyttä voi muuttaa ja niiden avulla voi luoda erilaisia tehosteita.
Palettityökalut toimivat sekä RGB-, HSV-, väripyörä-, CMYK- että sekoitustiloissa. Lisäksi on värien poimintaan tarkoitettuja työkaluja ja tuki HTML:n värikoodeille.
Ominaisuudet > Valintatyökalut

Alueita voi valita muun muassa suorakaiteen, ympyrän tai polun avulla, samankaltaisten värien perusteella sekä vapaavalintaisesti.
Ominaisuudet > Tasot ja läpinäkyvyys

Tasot tukevat kokonaista tai osittaista läpinäkyvyyttä, ja niitä voidaan piilottaa.
Läpinäkyvyys voi olla kokonaista tai osoittaista.
Animaatioita (esimerkiksi GIFejä) voi tehdä asettamalla animoitavat ruudut omiksi tasoikseen.
Ominaisuudet > Tehosteet, skriptit ja suodattimet

Vakiotehosteita ja suodattimia on noin 150.
Ominaisuudet > Skriptikielet

GIMPin toimintoja voi automatisoida makro-ohjelmien avulla. GIMP ymmärtää Scheme-ohjelmointikieltä, ja vaihtoehtoisesti voidaan käyttää Perliä, Pythonia, TCL:ää tai Rubyä.
Kehitys

GIMP suunniteltiin markkinajohtaja Adobe Photoshopin vapaaksi korvaajaksi.
GIMPin käyttöliittymäkirjastona toimii GTK+. Se kehitettiin suljetun Motif-kirjaston korvaajaksi, josta GIMP oli alun perin riippuvainen. GIMP ja GTK+ suunniteltiin Unixilla ajettavaa X Window Systemiä varten, mutta molemmista on sittemmin käännetty Windows-, OS/2- ja SkyOS-versiot.
Versiohistoria

Ensimmäinen GIMP-versio (0.54) ilmestyi vuoden 1996 helmikuussa. Sen jälkeen ilmestyi useita versioita, joista tärkein, GIMP 1.0, julkaistiin 5. kesäkuuta 1998.
Versio 2.10.32 ohjelmasta ilmestyi kesäkuussa 2022.
Aiheesta muualla

Kotisivu (englanniksi)
GIMP-Suomi GIMP-yhteisö
Opi GIMP (Arkistoitu – Internet Archive) opas perusteista
GIMP Developer Wiki (kehittäjäwiki) Arkistoitu 30.4.2009. (englanniksi)
Bunks, Carey: Grokking the GIMP (kirja) Arkistoitu 15.5.2017. (englanniksi)
GIMP 2.2.8 X11:n alaisuudessa macOS:llä.
Google Maps

| Google Maps |
| --- | --- |

Verkkosivusto:  Google Maps
Tyyppi:  karttapalvelu
Rekisteröinti:  ei
Kielet:  useita, myös suomi
Omistaja:  Google
Luonut:  Lars Rasmussen Jens Rasmussen
Avattu:  2005
Nykyinen tila:  aktiivinen
Google Maps -navigoinnin kansainvälinen saatavuus
  Saatavilla Androidille ja iOS:lle
  Saatavilla vain Androidille
  Ei saatavilla
Google Maps (aiemmin nimellä Google Local) on yhdysvaltalaisen Googlen tuottama karttapalvelu. Se tarjoaa katseltavaksi katu- ja satelliittikarttoja sekä mahdollisuuden matkareitin suunnitteluun ja paikallisten yritysten etsimiseen. Google Maps käyttää Web Mercator -projektiota, joten napa-alueiden katselu ei ole mahdollista.
Google Maps API on julkinen ohjelmointirajapinta, jonka palvelun karttoja on mahdollista liittää muille verkkosivuille.
Google tarjoaa myös kuvia Marsista sekä Kuusta Google Mapsia vastaavissa Google Mars ja Google Moon -palveluissa. Näitä sivustoja vastaava projekti on myös monipuolisempia ominaisuuksia sisältävä Google Earth -ohjelma, joka on saatavilla muun muassa macOS:lle, Windowsille ja Linux-jakeluille.
Google Maps on saatavissa myös kännyköihin. Kännykkäsovellukseen sisältyy myös navigointitoiminto.
Karttojen sisältöä voi muokata liittymällä Googlen Local Guides-ohjelmaan, johon tarvitaan vähintään 18 vuoden ikä ja Google-tili.
Aiheesta muualla

Google Maps
Google Moon sekä Google Mars, Googlen vastaavat sivustot Kuusta ja Marsista
Google Earth, vastaava tietokoneohjelma
Azione

| Azione |
| --- | --- |
  
  
  
Puoluesihteeri:  Carlo Calenda
Ideologia:  liberalismi progressivismi EU-myönteisyys
Poliittinen kirjo:  keskusta, keskusta-vasemmisto
Edustajainhuone:  5 / 630
Senaatti:  3 / 315
Europarlamentti:  1 / 73
Infobox OKNimi-testi OK: 
Azione on italialainen liberaali puolue. Se irtautui virallisesti Demokraattisesta puolueesta vuonna 2019 ja on sittemmin liikkunut kohti poliittista keskustaa.
Historia

Alkujaan puolue tunnettiin nimellä Siamo Europei. Nimi tuli erillisestä vaaliohjelmasta, jota Demokraattiseen puolueeseen kuulunut Carlo Calenda alkoi käyttää omassa EU-vaalikampanjanssaan vuonna 2019. Calenda sai yli 270 000 ääntä ja tuli valituksi Demokraattisen puolueen listalta. Syyskuussa 2019 hän kuitenkin jätti Demokraattisen puolueen ja ilmoitti rakentavansa Siamo Europei -ohjelman ympärille uuden liberaalin ja edistysmielisen puolueen. Marraskuussa 2019 Calenda ilmoitti jättävänsä myös Europarlamentin S&D-ryhmän, koska Demokraattinen puolue ilmoitti menevänsä hallitukseen Viiden tähden liikkeen kanssa.
Calendan mukana Demokraattisesta puolueesta lähti myös Matteo Richetti, joka äänesti uuden hallituksen luomista vastaan. Richetti ilmoitti lähtönsä yhteydessä aikovansa tukea Calendan uutta poliittista liikettä. Virallisesti Azione perustettiin 21. syyskuuta 2019, jolloin se myös rekisteröityi italialaiseksi puolueeksi.
Tammikuussa 2022 Azione perusti poliittisen liiton +Europan kanssa. Tavoitteena on voittaa 10 % äänistä seuraavissa parlamenttivaaleissa. Helmikuussa 2022 puolueen puheenjohtajaksi valittiin senaattori Matteo Richetti ja puoluesihteeriksi Calenda.
Ideologia ja näkemyksiä

Puolueen ideologiaan kuuluvat liberalismi ja edistysmielisyys. Lisäksi puolue on EU-myönteinen. Poliittiselta kirjoltaan Azionea on luonnehdittu keskustalaiseksi tai keskusta-vasemmistolaiseksi puolueeksi.
Puolue on vuodesta 2021 lähtien istunut Uudistuva Eurooppa -parlamenttiryhmässä Euroopan parlamentissa.
Grant Miller

Grant Miller on italodiskoartisti, jonka tunnetuin esittämä kappale lienee Colder than ice. Artisti on tehnyt yhteistyötä Fancyn kanssa.
Grobiņan kunta

| Grobiņan kunta |
| --- | --- |
 Lippu:  Vaakuna
 fiGrobiņan kunta 
 56°31′59″N, 21°09′00″E 
Valtio:  Latvia
Perustettu:  2009
Pormestari:  Aivars Priedols
Maantiede
Kokonaispinta-ala:  490,2 km²
Väestö
Väkiluku (2010):  10 220
Väestötiheys:  21 as./km²
 www.grobina.lv 
Grobiņan kunta (latv. Grobiņas novads) on kunta Kuurinmaalla, Latviassa. Se muodostui Bartan, Gaviezen, ja Medzen seurakuntien sekä Grobiņan kaupungin yhdistyessä.
George Enescu

George Enescu
George Enescu (19. elokuuta 1881 Liveni – 4. toukokuuta 1955) oli romanialainen säveltäjä, pianisti, viulisti, kapellimestari ja opettaja.
Enescu aloitti musiikinopiskelun kuusivuotiaana säveltäjä Eduard Caudellan johdolla. Hän jatkoi opintojaan seitsemänvuotiaana vuosina 1888–1894 Wienin konservatoriossa Sigismund Bachrichin, J. M. Grünin ja Joseph Hellmesberger nuoremman (viulu), Ernst Ludwigin (piano), Robert Fuchsin (teoria ja sävellys), Adolph Prosnitzin (musiikinhistoria) ja Joseph Hellmesberger vanhemmanin (kamarimusiikki) johdolla. Vuonna 1895 hän siirtyi Pariisiin, jossa häntä opettivat muun muassa Jules Massenet ja Gabriel Fauré.
Bukarestin filharmonian johtaja Edouard Wachmann kutsui Enescun vuonna 1898 orkesterinsa kapellimestariksi. Hän perusti Pariisissa Trio instrumentalin vuonna 1902 ja Georges Enesco -kvartetin 1904 sekä George Enescu -sinfoniaorkesterin Iașiin 1918. Enescu esiintyi ensimmäistä kertaa kapellimestarina New Yorkissa vuonna 1923. Hän johti New Yorkin filharmonikkoja vuosina 1937–1938.[lähde? ]
Enescu toimi myös viulunsoiton opettajana. Hänen oppilaitaan oli muun muassa Yehudi Menuhin.
Enescu meni 1939 naimisiin Marie Cantacuzino-Rosettin kanssa. Säveltäjä asui vuodesta 1947 kuolemaansa saakka Pariisissa.[lähde? ]
Sävellyksiä

Romanialaiset rapsodiat (1901–1902)
Œdipe (1936), ooppera
viisi sinfoniaa
Vox maris, sinfoninen runoelma
Aiheesta muualla

Kuvia tai muita tiedostoja aiheesta George Enescu Wikimedia Commonsissa
Arnaud Clément

| Arnaud Clément |
| --- | --- |

Henkilötiedot
Syntynyt: 17. joulukuuta 1977 
Kansalaisuus:   Ranska
Tennispelaaja
Pituus:  173 cm
Paino:  73 kg
Kätisyys:  oikea
Ammattilaisena:  1996–
Palkintorahat:  7 125 228 USD
Kaksinpeli
Paras sijoitus:  10. (2. huhtikuuta 2001)
Turnausvoittoja:  4
Voitot/tappiot:  316–327
Grand Slam -turnauksissa
Australian avoimet:  finaali (2001)
Ranskan avoimet:  4. kierros (2003)
Wimbledon:  puolivälierä (2008)
Yhdysvaltain avoimet:  puolivälierä (2000)
Nelinpeli
Paras sijoitus:  8  (28. tammikuuta 2008)
Voitot/tappiot:  232–195
Aiheesta muualla
ITF
ATP
Arnaud Clément (s. 17. joulukuuta 1977 Aix-en-Provence, Ranska) on ranskalainen tennispelaaja. Clémentin korkein sijoitus ATP-listalla on ollut 10 (2.4.2001). Clément on 173 cm pitkä ja painaa 73 kg. Clément aloitti ammattilaisuransa vuonna 1996. Hän asuu tällä hetkellä Genevessa, Sveitsissä. Clément on oikeakätinen pelaaja.
Clément on voittanut urallaan neljä kaksinpelin ATP-turnausta ja kaksitoista nelinpeliturnausta, joista yksi on Grand Slam-titteli Wimbledonissa 2007. Clément on pelannut voiton lisäksi Australian avointen kaksinpelin finaalissa 2001 ja Australian avointen nelinpelin finaalissa 2008.
Aiheesta muualla

Arnaud Clément ATP:n sivuilla
↑  ATP:n kotisivut . Tieto on haettu Wikidatasta.
Gia Darling

Gia Darling
Gia Darling (s. 30. heinäkuuta 1977) on yhdysvaltalainen transsukupuolinen shemale-pornonäyttelijä, eli hän on korjannut sukupuolensa miespuolisesta naispuoliseksi mutta hänellä on penis. Lisäksi hän ohjaa ja tuottaa elokuvia.
Darling syntyi Guatemalassa. Hän muutti kolmen vanhana Valenciaan, Kaliforniaan. 15-vuotiaasta lähtien hän on elänyt naisena. Nykyään hän asuu Malibussa.
Palkinnot

AVN Awards 2006: Palkinto luokassa Vuoden transsukupuolinen esiintyjä
Transgender Erotica Awards 2016: Palkinto luokassa Transcendence Award (Dr. Alexander Sinclairin tukemana)
Automaattitarkennus

Kameran automaattitarkennus tarkoittaa objektiivin tarkennuselementtien (tyypillisesti sähkömekaanista) siirtämistä siten, että kameran kennolle tuleva kuva on toivotuilta osin terävä. Tarvitta tarkennuselementtien säätö määritellään kamerassa olevien anturielementtien avulla. Automaattitarkennusjärjestelmiä on useita erilaisia, ja kullakin on omat edut ja haittansa. Automaattitarkennusta käytetään kaikissa nykyaikaisissa taskukokoisissa kameroissa, käsipuhelinten kameroissa, sekä melkein kaikissa järjestelmäkameroissa, mittaetsinkameroita lukuun ottamatta. Myös videokameroissa on automaattitarkennus. Ammattikäyttöön tarkoitetuissa (digitaalisissa tai perinteisissä) video- ja elokuvakameroissa ei juurikaan käytetä automaattitarkennusta.
Aktiivinen automaattitarkennus

Aktiiviset automaattitarkennusmenetelmät mittaavat kohteen etäisyyden optisesta järjestelmästä riippumattomalla menetelmällä, ennen objektiivin tarkennuselementtien säätämistä.
Käytettyihin menetelmiin kuuluvat ultraääni ja infrapuna. Ultraäänimittauksessa kamera tuottaa ääntä, jonka takaisin heijastumiseen kuluvasta ajasta voidaan määrittää
kohteen etäisyys. Esimerkki varhaisesta ultraääntä käyttävästä kamerasta on Polaroid SX-70.
Infrapunamenetelmässä kameran yhdestä laidasta suunnataan pistemäinen infrapunasäde kohteeseen, ja kameran toisessa laidassa oleva anturi määrittää pisteen suunnan,
mistä voidaan laskea etäisyys. Esimerkkejä menetelmää käyttävistä kameroista ovat Nikon 35TiQF ja 28TiQF, Canon AF35M, sekä Contax T2 ja T3. Myös jotkut
varhaiset videokamerat käyttivät infrapunamittausta.
Näitä menetelmiä ei käytetä moderneissa kuluttajille tarkoitetuissa kameroissa.
Passiivinen automaattitarkennus

Passiivisissa tarkennusmenetelmissä kamera ei lähetä valo- tai äänisignaalia, vaan tarkennuksen vaatima mittaus suoritetaan suoraan kameran optisen järjestelmän tuottaman
informaation avulla.
Passiivinen automaattitarkennus > Vaihetarkennus

Vaihetarkennuksessa objektiiviin tuleva kuva hajotetaan kahdeksi kuvaksi, joita verrataan keskenään. Yksisilmäisissä peiliheijastuskameroissa käytetään TTL-mittausta (Through the Lens), jossa kuvan jokin osa välitetään objektiivin vastakkaisilta reunoilta kahdelle tarkennusanturirivistölle. Tarkentaminen perustuu siihen, että sama intensiteettikuvio tunnistetaan kummaltakin rivistöltä, ja niiden sijainnista voidaan laskea arvio kohteen etäisyydelle. Tämä etäisyys kertoo sen, mihin suuntaan ja kuinka kauas objektiivin tarkennuselementtejä tulee siirtää.
Eri kameravalmistajien vaihetarkennusmenetelmät vaihtelevat yksityiskohtien suhteen. Useissa ammattikäyttöön tarkoitetuissa järjestelmäkameroissa käytetään anturirivistön sijaan kaksiulotteista anturimatriisia, jolla voidaan tarkennusta analysoida paremmin.
Vaihetarkennuksen haitta (esimerkiksi kontrastitarkennukseen nähden) on se, että luotettavan automaattitarkennuksen saamiseksi kameran objektiivit tulee kalibroida kameran tarkennusantureille. Tarkennusanturit yksinään eivät pysty takaamaan sitä, että kameran kennolle tuleva on tarkka. Tätä kalibrointimahdollisuutta ei ole käytettävissä edullisimmissa harrastuskäyttöön tarkoitetuissa kameroissa, mutta sitä käytetään yleisesti ammattikäyttöön tarkoitetuissa kameroissa. Peilittömissä järjestelmäkamaroitta tätä haittaa ei ole koska erillisten tarkennusanturien sijasta käytetään vaihetarkennukselle uhrattuja pikseleitä itse kameran kennolla.